Document ID: 31991R2264

Komisijas Regula (EEK) Nr. 2264/91
(1991. gada 26. jūlijs),
ar kuru groza Regulu (EEK) Nr. 3076/78 par apiņu importu no ārpuskopienas valstīm
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1971. gada 26. jūlija Regulu (EEK) Nr. 1696/71 par apiņu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 3577/90 [2], un jo īpaši tās 5. panta 3. punktu un 18. pantu,
tā kā Regulas (EEK) Nr. 1696/71 5. pantā paredzēts, ka apiņus un apiņu produktus var importēt no ārpuskopienas valstīm tikai tad, ja to kvalitātes standarti ir vismaz līdzvērtīgi obligātajām prasībām, kas noteiktas Kopienā novāktiem līdzīgiem produktiem vai to atvasinājumiem;
tā kā Komisijas Regulā (EEK) Nr. 3076/78 [3], kurā jaunākie grozījumi izdarīti ar Regulu (EEK) Nr. 4060/88 [4], norāda divu veidu apliecinājumus, ar kuriem var pierādīt, ka ir izpildītas prasības, kas noteiktas Regulas (EEK) Nr. 1696/71 5. panta 1. punktā;
tā kā prakse ir parādījusi, ka importa procedūras varētu kļūt efektīvākas un Kopienas sertifikācijas noteikumu izpilde būtu nodrošināta labāk, ja atceltu kontroles apliecinājumus;
tā kā, lai konkrētiem nozares uzņēmējiem novērstu neērtības, pārejas periodā apiņiem no valstīm, kurām nav pilnvarotu iestāžu, kas izsniedz līdzvērtības apliecinājumus, būtu jāatļauj turpināt izmantot kontroles apliecinājumus; tā kā, lai novērstu kontroles apliecinājumu ļaunprātīgu izmantošanu, šāds apliecinājums būtu jāizsniedz tikai tad, ja ir apstiprināta apiņu sūtījuma izcelsme;
tā kā, lai nodrošinātu, ka ievēro Kopienas noteikumus apiņu sertifikācijai, dalībvalstīm būtu jāveic pārbaudes, lai apstiprinātu, ka importētie apiņi atbilst obligātajām tirdzniecības prasībām;
tā kā šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EEK) Nr. 3076/78 groza šādi:
1. Tās 1. panta 2. punktu aizstāj ar šādu:
"2. Šā panta 1. punktā minētos pierādījumus sniedz, uzrādot šīs regulas 5. panta 2. punktā paredzēto apliecinājumu, še turpmāk "līdzvērtības apliecinājums"."
2. Vārdus "1. panta 2. punkta a) apakšpunkta pirmajā ievilkumā, 1. panta 2. punkta b) apakšpunktā un 2. panta 1. punktā" aizstāj ar vārdiem "1. panta 2. punktā".
3. Regulas 4. pantu aizstāj ar šādu:
"4. pants
1. Apiņiem no trešām valstīm, kurām nav pilnvarotu iestāžu, kas izsniedz līdzvērtības apliecinājumus, līdz 1992. gada 30. aprīlim sniedz 1. punktā minētos pierādījumus par apiņu rogām, kas atbilst KN kodam 121010, uzrādot 2. punktā minēto kontroles apliecinājumu.
2. Katra sūtījuma kontroles apliecinājumu izsniedz dalībvalstu kompetentās iestādes pēc tam, kad saskaņā ar Regulas (EEK) Nr. 890/78 3. panta 2. un 3. punktā norādītajām metodēm pārbauda atbilstību obligātajām tirdzniecības prasībām, kas norādītas šīs regulas pielikumā.
3. Apiņu sūtījuma kontroles apliecinājumu drīkst izsniegt tikai tad, ja sūtījumam ir pievienota izcelsmes valsts oficiālas iestādes izsniegta deklarācija, kurā norādīta attiecīgo apiņu izcelsmes valsts.
4. Dalībvalstis nosūta Komisijai 2. punktā minēto iestāžu nosaukumus un adreses kopā ar oficiālā zīmoga nospiedumu un vajadzības gadījumā kompetentās iestādes zīmoga nospiedumu.
5. Kontroles apliecinājumus sagatavo kā vienu oriģinālu un divas kopijas uz veidlapām, kas atbilst paraugam šīs regulas III pielikumā un saskaņā ar instrukcijām šīs regulas IV pielikumā."
4. Iekļauj šādu 7.a pantu:
"Dalībvalstis veic izlases veida pārbaudes, lai apstiprinātu, vai saskaņā ar Regulas (EEK) Nr. 1696/71 5. pantam importētie apiņi atbilst obligātajām tirdzniecības prasībām, kas norādītas Regulas (EEK) Nr. 890/78 pielikumā. Katru gadu līdz 30. jūnijam tās paziņo Komisijai iepriekšējā gadā līdz minētajam datumam veikto pārbaužu biežumu, veidu un rezultātus. Pārbaudes aptver vismaz 5 % no to apiņu sūtījumu skaita, kas šajā gadā importēti uz attiecīgo dalībvalsti no trešām valstīm."
2. pants
Šī regula stājas spēkā 1991. gada 1. septembrī.
Šī regula uzliek saistības kopumā un ir tieši piemērojama visās dalībvalstīs.
Briselē, 1991. gada 26. jūlijā

Labels: 3
17
5